b'\n_START_ARTICLE_\nGrad Eltz\n_START_SECTION_\nLokacija\n_START_PARAGRAPH_\nGrad je obdan na treh strani z reko Elzbach, pritokom Mozele na severni strani. Nahaja se na 70 m visokem skalnem ostrogu, na pomembni rimski trgovski poti med bogatimi kmetijskimi povr\xc5\xa1inami in njihovimi trgi. Gozd Eltz je bil razgla\xc5\xa1en za naravni rezervat z rastlinskimi in \xc5\xbeivalskimi habitati in Natura 2000.\n_START_SECTION_\nOpis\n_START_PARAGRAPH_\nGrad je tako imenovani ganerbni grad ali grad, ki pripada skupnosti skupnih dedi\xc4\x8dev. To je grad razdeljen na ve\xc4\x8d delov, ki pripadajo razli\xc4\x8dnim dru\xc5\xbeinam ali razli\xc4\x8dnim vejam dru\xc5\xbeine. To se obi\xc4\x8dajno zgodi, ko ve\xc4\x8d lastnikov enega ali ve\xc4\x8d ozemelj, skupaj zgradijo grad kot hi\xc5\xa1o zase. Le zelo bogati srednjeve\xc5\xa1ki evropski gospodarji so si mogli privo\xc5\xa1\xc4\x8diti, da so si zgradili grad na svojem zemlji\xc5\xa1\xc4\x8du; mnogi od njih so imeli v lasti le eno naselje, ali celo le del vasi. To je bila nezadostna osnova za to, da so si lahko privo\xc5\xa1\xc4\x8dili grad. Taki gospodje so \xc5\xbeiveli v vite\xc5\xa1kih hi\xc5\xa1ah, ki so bile preproste hi\xc5\xa1o, komaj kaj ve\xc4\x8dje od tistih, svojih najemnikov. V nekaterih delih Svetega rimskega cesarstva nem\xc5\xa1ke naroda, je dedno pravo zahtevalo, da se posestvo razdeli med vse naslednike. Ti nasledniki, od katerih je bila vsaka posamezna dedi\xc5\xa1\xc4\x8dina premajhna, da bi si zgradili svoj grad, so si lahko zgradili grad skupaj, kjer je vsak imel v lasti en lo\xc4\x8den del za stanovanje, vsi skupaj pa so si delili obrambno utrdbo. V primeru Eltz je dru\xc5\xbeina sestavljena iz treh vej in obstoje\xc4\x8di grad je bil okrepljen s tremi lo\xc4\x8denimi kompleksi stavb._NEWLINE_Glavni del gradu sestoji iz dru\xc5\xbeinskih delov. Ob do osmih nadstropjih, teh osem stolpov dose\xc5\xbee vi\xc5\xa1ino med 30 in 40 metri. So utrjeni z mo\xc4\x8dnimi zunanjimi zidovi; na dvori\xc5\xa1\xc4\x8dni strani pa predstavljajo delni okvir. Okoli 100 \xc4\x8dlanov lastnikov dru\xc5\xbein \xc5\xbeivi v ve\xc4\x8d kot 100 sobah v gradu.\n_START_SECTION_\nZgodovina\n_START_PARAGRAPH_\nPlatteltz, romanski bivalno-obrambni grad, je najstarej\xc5\xa1i del gradu, ki je nastal v 9. stoletju kot preprosta gra\xc5\xa1\xc4\x8dina z zemeljsko palisado. Od leta 1157 je bila trdnjava pomemben del imperija pod  Friderikom Barbarosso, ki je stal na trgovski poti iz doline Mozele in  regije Eifel.  Leta 1472 jo je dru\xc5\xbeina R\xc3\xbcbenach dokon\xc4\x8dala v poznem gotskem slogu. Izjemne so R\xc3\xbcbenachova spodnja dvorana, dnevna soba in R\xc3\xbcbenachova spalnica s svojimi razko\xc5\xa1no okra\xc5\xa1enimi stenami._NEWLINE_Med letoma 1490 in 1540 je bila zgrajena Rodendorfova hi\xc5\xa1a, tudi v poznem gotskem slogu. Vsebuje obokano "sobo zastav"._NEWLINE_Kempenichovo hi\xc5\xa1o so kon\xc4\x8dali okoli leta 1530. Vsaka soba tega dela gradu se lahko ogreva, v drugih gradovih lahko ogrevajo le eno ali dve sobi.\n_START_SECTION_\nDanes\n_START_PARAGRAPH_\nDomovi R\xc3\xbcbenachov in Rodendorfov v gradu so odprti za javnost, medtem ko veja dru\xc5\xbeine Kempenich uporablja drugo tretjino gradu. Javni del je odprt sezonsko, od aprila do oktobra. Obiskovalci si lahko ogledajo zakladnico, z zlatom, srebrom in porcelanskimi predmeti in oro\xc5\xbearno ter oklepe.\n_START_SECTION_\nV popularni kulturi\n_START_PARAGRAPH_\nOd leta 1965 do leta 1992 je bila gravura gradu Eltz upodobljena na bankovcu za 500 nem\xc5\xa1kih mark. _NEWLINE_Za\xc4\x8detni dogodki Le Feu de Wotan, belgijski strip v seriji Yoko Tsuno, potekajo v gradu Eltz. Grad je bil uporabljen tudi kot zunanjost za izmi\xc5\xa1ljeno ameri\xc5\xa1ko voja\xc5\xa1ko umobolnico v filmu iz leta 1979, Williama Petra Blattyja, The Ninth Configuration, igral je Stacy Keach._NEWLINE_Grad Eltz je bil navdih tudi v ra\xc4\x8dunalni\xc5\xa1ki igri World of Tanks, na zemljevidu Himmelsdorfa in njegovi zimski razli\xc4\x8dici.  Model gradu je bil ponovno uporabljen tudi na zemljevidu Westfielda in Erlenberga.'